**A modern óvodai nevelés lehetőségei a fenntarthatóság jegyében**

30 órás akkreditált képzés, mely tanúsítvánnyal zárul
Az akkreditált képzés díja: 60000, az-az hatvanezer forint/fő

***A képzés jellemzői:***

A fenntarthatóság szemléletének megalapozása a koragyermekkori nevelésben kiemelt fontosságú. Az óvoda kulcsszerepet tölt be az egészséges életmódra nevelés, az egészséges életvitel alakításában a környezet védelméhez és megóvásához kapcsolódó gyermeki szokások alakításában, a környezettudatos magatartás eredményes megalapozásában. A képzés ahhoz nyújt segítséget, hogy e folyamatban az intézmény az Alapprogramban rögzített pedagógiai tevékenységrendszerével és a tárgyi környezetével feladatának hatékonyan eleget tudjon tenni. A képzés tartalmi egységei a környezettudatosságot kialakító korszerű ismereteket, eljárásokat, újszerű gyakorlati alkalmazásokat tartalmaz, amivel tevőlegesen támogatást tudnak nyújtani a gyermeki kompetenciák fejlesztéséhez. A nemzetközi és hazai szakirodalom alapján a résztvevők ismeretekhez jutnak a ránk hagyományozódott környezet, a természeti és teremtett világ iránti felelősség jelenlegi gyakorlatáról. Interaktív előadások és kooperatív tanulásszervezés keretében tájékozódnak és elmélyíthetik tudásukat az ősi tudás, szimbólumok, archaikus ünnepek továbbéléséről, a gyermeki fejlődés és a fenntarthatóság kapcsolatáról. Megismerik az óvodai élet tevékenységi formáihoz szervesen illeszthető fenntarthatóságra nevelés gyakorlati alkalmazását, a családközpontú pedagógiai elemek preventív lehetőségeit, a médiatudatosság és a fenntartható fogyasztás összefüggéseit, a hulladékmentes élet alaplépéseit. Módszertani támogatást kapnak az ÖKO szemléletű intézményfejlesztési folyamat megvalósításához és a pedagógusok, szülők, gyermekek környezettudatos szemléletének formálásához

***A modul tartalmi egységei:***

* Bevezetés
* Az ember helye a természetben.
* Az ősi tudás, szimbólumok, értékek, amit fenntartunk és továbbviszünk.
* A prenatális kor – a magzati fejlődés és a fenntarthatóság, Családpedagógia.
* A születés utáni időszak - az anyán keresztüli tapasztalatok és a komplex óvodai nevelés fenntarthatóság pedagógiájának hatása a gyermek személyiségfejlődésre.
* Megismerem – megszeretem – védem. A szociális kompetenciák és a természetbarát viselkedési kultúra megalapozása az óvodán kívüli környezettudatosságot alakító tevékenységekkel.
* Gazdálkodj okosan a természet energiáival! Az alternatív energiák gyermekekhez közel vihető elemei. ÖKO-lábnyom az óvoda épületén belül.
* Óvd a Földet! Egyéni és társadalmi tudatosság, felelősségvállalás a jövő fennmaradásáért.

***A képzés után a Résztvevő:***

* ismeri a környezetvédelemmel, fenntarthatósággal kapcsolatos stratégiai alapfogalmakat és annak óvodai alkalmazásának lehetőségeit
* megszerzi a fenntarthatóság társadalmi, gazdasági, környezeti összefüggéséről a jogszerű és szaktudományos ismereteket, az abból adódó lehetőségeket
* ismer, át tud adni gyakorlati példákat, jó gyakorlatokat, helyi értékeket a környezet védelméhez és megóvásához kapcsolódó gyermeki szokások alakításának, valamint a környezettudatos magatartás megalapozásának alkalmazására
* képes innovatív módon beépíteni tervező-szervező-gyakorlati munkája során a fenntarthatóságra nevelés korszerű elemeit az óvodai élet tevékenységformáiba
* konstruktívan támogatni tudja a szülők környezettudatos szemléletének formálását
* képessé válik - a fenntartható fejlődés szemléletét figyelembe véve - a pedagógiai programjukban megjelenített óvodán belüli és kívüli feladatok, programok magasabb szintű ellátására.
* nyitottá válik a környezeti problémák felismerésére, megoldására, a reflektív gondolkodásra
* a szerzett tudás megerősíti és hozzásegíti a 7. pedagóguskompetencia terület kritériumainak való megfeleléséhez.